Lav et referat af nedenstående tekst:

Tekst:
Det er ikke så ringe endda at være boligejer i Nordjylland. I 7 ud af 10 af kommunerne i Region Nordjylland er udbudspriserne på villaer og rækkehuse steget det seneste år. Det viser de seneste tal over udviklingen i udbudspriserne på boligmarkedet. - Boligmarkedet i Region Nordjylland er i klar fremgang. Det går især godt i Aalborg kommune. Her er udbudspriserne over det seneste år steget med 7,3 procent, siger Boligøkonom i Bolighed, Thomas Lynggaard Germann. Selvom priserne for boliger i Aalborg Kommune stiger, er det dog i forhold til andre store byer absolut stadig overkommelige priser. - I Aalborg er den gennemsnitlige pris for et hus på 140 kvadratmeter 2,1 millioner kroner, og for hele Region Nordjylland er den gennemsnitlige pris for et hus i samme størrelsesorden små 1,5 millioner kroner, siger Thomas Lynggaard Germann. - Det vidner om et boligmarked i fremgang, hvor de fleste boligejere kan se frem til fremtidige prisstigninger på deres bolig, siger han. Aalborg Kommune overgåes dog af Rebild Kommune, hvor priserne er steget 8,6 procent i samme periode. I den anden ende af skalaen ligger Vesthimmerlands Kommune, hvor udbudspriserne det seneste år er faldt med 4,7 procent. Du kan læse meget mere om, hvad din bolig er værd her . Herunder kan du se, hvad en bolig koster pr. kvadratmeter i hver af de elve nordjyske kommuner.

Referat:
Boligmarkedet i Region Nordjylland er i fremgang. Det viser Boligheds Prisindeks allernyeste boligdata.